Man vas oor verkragting van driejarigeŉ Man is Dinsdag in hegtenis geneem vir die beweerde verkragting van ŉ driejarige meisie naby Schweizer-Reneke in Noordwes. Kapt. Pelonomi Makau, woordvoerder van die polisie, sê die 37-jarige man wat in die huis langs die meisie en haar ouers se huis bly het haar glo Maandag na ŉ nabygeleë plakkershut geneem waar hy haar verkrag het. “Die polisie is na die toneel ontbied nadat lede van die gemeenskap die verdagte aangerand het. Die verdagte is onder polisiebewaking na ŉ hospitaal geneem om behandeling te kry vir sy beserings.” Makau sê die man is egter reeds uit die hospitaal ontslaan en sal Donderdag in die Schweizer-Reneke-landdroshof verskyn.